b'\n_START_ARTICLE_\nHidra (otok)\n_START_PARAGRAPH_\nHidra (gr\xc5\xa1ko \xce\x8e\xce\xb4\xcf\x81\xce\xb1, \xc3\x8ddra) je gr\xc5\xa1ki otok v Saronskem oto\xc4\x8dju. Obdajata ga Saronski in Argoli\xc5\xa1ki zaliv, od Peloponeza ga lo\xc4\x8di ozek preliv. Otok je \xc5\xbee v antiki dobil ime Hydrea (iz gr\xc5\xa1ke besede za vodo) po \xc5\xa1tevilnih izvirih._NEWLINE_Pribli\xc5\xbeno 2000 prebivalcev, ki \xc5\xbeivijo v istoimenskem naselju z glavnim pristani\xc5\xa1\xc4\x8dem ter nekaj manj\xc5\xa1ih okoli\xc5\xa1kih zaselkih, se pre\xc5\xbeivlja predvsem s turizmom. Avtomobili na otoku niso dovoljeni, zato so edina motorna vozila tovornjaki za odvoz odpadkov. Transport namesto tega opravljajo s kolesi, osli in vodnimi taksiji.'